cyanic-selkie/wikianc huggingface dataset:
Dominique Meis
Hie gouf bei de Chamberwale vum 7. Juni 1964 fir d'éischt als Deputéierten an d'Chamber gewielt. Bei de Chamberwale vum 15. Dezember 1968 a bei de Chamberwale vum 26. Mee 1974 gouf hien erëmgewielt a hien huet säi Mandat bis 1979 ausgeféiert.
(31) Euphrosyne
Den Objet gouf den 1. September 1854 vum James Ferguson um Naval-Observatoire zu Washington, D.C., entdeckt.
Core Creek Park
De Lake Luxembourg
De Lake Luxembourg gouf 1975 ugeluecht, andeems de Core Creek gestaut gouf. En ass ewell eng 0.71 km² grouss. De Core Creek ass en Niewefloss vum Neshaminy Creek, deen an den Delaware River leeft. En huet en Anzuchsgebitt vu 15,45 Quadratmeilen, wouvunn iwwer d'Hallschecht landwirtschaftlech benotzt gëtt. En huet ronn 2.149.713m3 Waasser an ass maximal 26 Fouss déif.
Jean Muller (Handballspiller)
1946 war de Muller fir d'éischt am Kader vun der lëtzebuergescher Härenhandballnationalekipp. Hien huet véiermol an der Nationalekipp gespillt.
Ex Machina (Film)
Ex Machina ass e brittesche Film vum Alex Garland aus dem Joer 2015.
Euilly-et-Lombut
D'Festung déi eng vun de Quatre Filles d'Yvois war gouf zu dräi Véirel am 17. Joerhonnert zerstéiert. Hautdesdaags stinn nach just zwéin Tierm dovun.
Adrien van Kauvenbergh
Den Adrien van Kauvenbergh huet zu Bréissel op der ULB Droit studéiert a war vun 1939 un Affekot an der Stad Lëtzebuerg, am Ufank als Stagiaire an der Etüd Jos. Thorn, spéider als Avocat-avoué mat enger eegener Etüd. Am 2. Weltkrich war hie vum Naziokkupant op Dortmund versat ginn.
Gemeng Kënzeg
Geschicht
Déi éischt Spuer vun Awunner zu Kënzeg ass an den 1990er Joren entdeckt ginn, wéi eng aristokratesch Grafkummer aus der Zäit vun de Gallier fonnt gouf, déi op 200 v. Chr. konnt datéiert ginn.
Fusioun mat Nidderkäerjeng
Den 18. Mee 2010 huet de Kënzeger Gemengerot, de selwechten Dag wéi dee vun der Gemeng Nidderkäerjeng, engem Accord zu enger Fusioun tëscht deenen zwou Gemengen zougestëmmt. Bei engem Referendum, de 5. Dezember 2010 hunn an den zwou Gemengen eng Majoritéit vun de Wieler sech fir eng Fusioun ausgeschwat (58 % zu Nidderkäerjeng, 56,17 Prozent zu Kënzeg). D'Fusioun trëtt den 1. Januar 2012 a Kraaft.
Wopen
Beschreiwung vum Wopen:
Summerzäit
D'mëtteleuropäesch Summerzäit (MESZ) fänkt de leschte Sonndeg am Mäerz um 2:00 Auer MEZ un, andeems d'Auer ëm eng Stonn - vun 2:00 Auer op 3:00 Auer - virgestallt gëtt. Se dauert bis de leschte Sonndeg am Oktober um 3:00 Auer MESZ, da gëtt d'Auer nees ëm eng Stonn - vun 3:00 Auer op 2:00 Auer - zeréckgestallt.
Charles Dillon Perrine
Liewen a Wierken
Doriwwer eraus war hien Entdecker oder Matentdecker vun en ettleche Koméiten, dorënner de verluergaangene Koméit 18D/Perrine-Mrkos. Den Astronom Antonin Mrkos huet dem Perrine zu Éieren de spéider entdeckten Asteroid (6779) Perrine genannt.
Diamant (Rakéit)
D'Diamant si franséisch Drorakéite mat deenen tëscht 1965 an 1975 eng Rei vu klenge Satellitte gestart goufen. Déi Rakéite goufen a verschiddene Versioune gebaut.
Zéissenger Bëschkierfecht
Den  (offiziell Cimetière forestier de Cessange) läit am Quartier Zéisseng vun der Stad Lëtzebuerg. Et ass den eenzege Bëschkierfecht an der Stad an ee vun de 14 Kierfechter déi an d'Kompetenz vum Service Cimetières vun der Stater Gemeng falen.
Boucles de l'Aulne 2006
Déi '''49. Editioun vun de Boucles de l'Aulne''' gouf den 28. Mee 2006 gefuer.
D'Course gouf vum Belsch Johan Coenen gewonnen.
Nonius (Moundkrater)
Den Nonius ass en Aschlagkrater am Süde vun der viischter Moundsäit, südëstlech vum Mare Nubium, nërdlech vum Krater Fernelius a südëstlech vum Krater Walter, deem säi Rand hie beréiert. De Krater ass staark erodéiert.
Jonk Piraten
Se gouf den 11. Dezember 2011 zu Waarken vun dräi Membere vun der Piratepartei gegrënnt a geet der Grondiddi no, déi vun der schweedescher Piratepartei entwéckelt gouf.
De Presidium vun de Jonk Pirate besteet aus 8 Memberen. President ass de Christian Welter, Gemengeconseiller zu Péiteng.
Pierre Corneille
Als jonke Mann stoung hien ënner dem Patronage vum Kardinol Richelieu, deen déi klassesch Tragediën (an niewelaanscht d'absolutistesch Monarchie) promouvéiere wollt, huet sech awer méi spéit mat him zerworf, besonnesch wéinst sengem bekanntste Stéck Le Cid, well en doranner d'Prinzip vun der Unitéit vun Zäit, Handlung a Plaz net agehalen huet. Trotzdeem sollt hie 1647 an déi vum Richelieu gegrënnt Académie française opgeholl ginn.
Io sto bene
Soss
Migratioun ass en Thema, dat och schonn am Regisseur sengem Documentaire Terra mia terra nostra (2012) thematiséiert gëtt.
Alphonse Grimler
Hie war ee vun den Haaptacteure bei der Grënnung vum Onofhängege Gewerkschaftsbond Lëtzebuerg (OGBL). 1985 gouf de Fos Grimmler als Vertrieder vum OGBL an d'Chambre des employés privés gewielt.
Den 3. Mäerz 1998 ass de Fos Grimmler fir d'Lydie Err an d'Chamber nogeréckelt.
Radio Diddeleng
Historique
Radio Diddeléng asbl ass 1992 vun e puer idealistesche Privatleit gegrënnt ginn déi voller Enthusiasmus ware fir Radio ze maachen.
Boucles de l'Aulne 2004
Déi '''48. Editioun vun de Boucles de l'Aulne''' gouf den 30. August 2004 gefuer.
Kapell Houschter Déckt
Zur fréierer Par Houschent huet ausser der Kapell an der Houschter Déckt och nach d'Parkierch vun Houschent gehéiert.
Ployart-et-Vaurseine
Ployart-et-Vaurseine ass eng Gemeng am franséischen Departement Aisne an der Regioun Hauts-de-France.
Pignicourt
Pignicourt ass eng Gemeng am franséischen Departement Aisne an der Regioun Hauts-de-France.
Themisto (Mound)
Entdeckung
Den Themisto gouf fir d'éischt den 30. September 1975 vum Astronom Charles Thomas Kowal an der Elizabeth Roemer entdeckt a krut ufanks déi virleefeg Bezeechnung S/1975 J 1. Leider konnten net genuch Observatioune gemaach ginn, fir d'Bunndaten exakt ze bestëmmen, sou datt den Himmelskierper nees verluer goung.
Nathalie Meier-Hottua
Si huet dat éischt an eenzegt (Stand: 2019) Buch iwwer Paleo geschriwwen.
Black '47
Ëm wat geet et am Film?
Den Hannah, aus der englescher Arméi desertéiert, fënnt am Joer 1847 an deem vun den Englänner besaten Irland näischt ausser Misär an Hongersnout. Hie versicht sengen ënnerdréckten an hongrege Landsleit ze hëllefen…
Beaumont-en-Argonne
1182 krut d'Uertschaft duerch déi sougenannt Loi de Beaumont e Fräibréif.
Andrzej Duda
Liewen
De 24. Mee 2015 huet hien am zweeten Tour vun de Presidentschaftswalen a Pole géint den aktuelle President Bronisław Komorowski gewonnen a gouf de 6. August 2015 vereedegt. Den 12. Juli 2020 gouf hien am 2. Tour vun de Presidentschaftswale mat knappser Majoritéit erëmgewielt.
Pobiti Kamani
Well se och e bësse wéi verstengert Beem ausgesinn, gi se och alt Stengene Bësch genannt.
N132D
Den N132D ass e Supernovarescht an der Grousser Magellanescher Wollek am Stärebild Dorado, a läit 163.000 Liichtjoer vun eis ewech.
Edmond Cigrang
Op hie geet eng Reform vum Museksunterecht an de Primärschoulen zeréck. Hien huet vun 1953 um Institut pédagogique (ISERP) Musekspedagogen enseignéiert, a war Professer um Conservatoire vun der Stad Lëtzebuerg fir Musekanalys a -geschicht.
Traité vun Oochen (1668)
Den Traité vun Oochen (och: Friddensvertrag vun Oochen oder Éischte Friddensvertrag vun Oochen) war en Traité, deen den 2. Mee 1668 zu Oochen (fr.: Aix-la-Chapelle) ofgeschloss gouf, a mat deem den Devolutiounskrich tëscht Frankräich a Spuenien op en Enn bruecht gouf. E war duerch d'Tripelallianz vun England, der Republik vun de Siwe Vereenegte Provënzen a Schweden vermëttelt ginn.
Kollegah
De Kollegah, gebuer als Felix Martin Andreas Matthias Blume, anere Quellen no als Felix Antoine Blume den 3. August 1984 zu Friedberg an Hessen, ass en däitsche Rapper.
Amblimont
Amblimont ass eng fréier franséisch Gemeng an den Ardennen an der Regioun Grand Est am Dall vun der Meuse
Den 1. Januar huet Amblimont mat der fréierer Gemeng Mouzon fusionéiert fir déi nei Gemeng Mouzon ze bilden.
Nuddel
Deemno gehéieren a contrario Deegwueren déi sech net dréchne loossen (Ravioli, etc.) grad wéi déi aus anerem Deeg (Gnocchi, etc.) definitiv net dozou.
Devolutiounskrich
Den 8. Mee 1667 huet de Louis XIV. dem spueneschen Haff eng Deklaratioun zoukomme gelooss, déi en och iwwer Ambassaden an aner europäesch Länner bekanntmaache gelooss huet, an där en dës Fuerderunge widderholl huet. Si sollten dem "Roi Soleil" säin Amarsch net als Krich duerstellen, mee als eng "Rees" a Lännereien, déi him souwisou scho gehéiere géifen.
Ausbléck
Den Devolutiounskrich war deen éischte vun enger Rëtsch vu franséischen Expansiounskricher, Reuniounskricher genannt, déi Europa fir déi nächst 50 Joer sollte markéieren. E war och d'Enn vun enger laanger Allianz tëscht der Republik vun de Siwe Vereenegte Provënzen a Frankräich.
Santo Stefano Lodigiano
D'Gemeng ass iwwer d'Gare vu Santo Stefano Lodigiano un d'Eisebunnsstreck Mailand-Bologna ugeschloss.
Nacer Chadli
Den Nacer Chadli (op Arabesch: ناصر الشاذلي), gebuer den 2. August 1989 zu Léck, ass e belsch-marokkanesche (Sic!) Foussballspiller op der Mëttelfeldpositioun.
Géraud Christophe Michel Duroc
"Le mot ganache, […] nous l'aurions complètement passé sous silence, si l'empereur Napoléon ne s'en était servi un jour dans une circonstance importante. Madame, disait l'empereur à l'impératrice Marie-Louise, votre père est une ganache. L'impératrice, qui ne savait pas assez le français pour comprendre tout ce qu'il y a de sel attique dans cette injure : ganache, s'en va demander à Duroc ce que veut dire le mot ganache, appliqué par l'empereur Napoléon à l'empereur d'Autriche. « Ganache, reprend Duroc, cela veut dire grand homme. Le père de Votre Majesté est un grand homme. » Voilà l'impératrice qui·ne dit mot; mais, à·quelques mois de là, un jour que l'empereur Napoléon présentait à l'impératrice un de ses généraux vainqueurs, qui lui venaient de toutes les frontières : « Monsieur le général, dit l'impératrice, avec son plus aimable sourire, vous êtes une illustre ganache. »"
Fujiwara no Takanobu
Nëmmen dräi vu senge Portraite blouwen erhalen.
Beweegungsequatioun
Gewéinlech besteet eng Beweegungsequatioun aus der Acceleratioun vum Objet, a Funktioun vu senger Positioun, Vitess, Mass an aus alle Variabelen, déi déi Elementer affektéieren. Déi Equatioun gëtt virun allem an der klassescher Mechanik benotzt, a gëtt ënner der Form vu sphäresche Koordinaten, zylindresche Koordinaten a cartesesche Koordinate representéiert, a se respektéiert Beweegungsgesetzer vum Newton.
Haaptsäit/WDS/August
Juli < < < August > > > September
Javier Marías
De Javier Marías Franco, gebuer den 20. September 1951 zu Madrid, an och do den 11. September 2022 gestuerwen, war e spuenesche Schrëftsteller, Kolumnist an Iwwersetzer.
Eurovision Song Contest 1971
Déi éischt Plaz krut d'Vertriederin vu Monaco, d'Séverine mat 12 Punkte Virsprong virum Karina (Spuenien). Déi drëtt Plaz krut fir d'zweet Kéier d'Katja Ebstein, déi fir Däitschland ugetruede war.
FC Stengefort
Geschicht
Wéi de Veräin an den 2000er Jore bëssche méi erfollegräich war (2000: Opstieg aus der 3. Divisioun an déi 2. Divisioun, 2002: Opstieg aus der 2. Divisoun an déi 1. Divisioun, 2006: Opstieg aus der 1. Division an d'Éierepromotioun), an deemno méi Sue gebraucht goufen, fir de Fonctionnement vum Club, gouf de 4. Juni 2007 decidéiert fir eng Partnerschaft mam Sporting Clube de Portugal anzegoen. Den Numm gouf dunn a Sporting Club Steinfort geännert. 2008 geléngt dunn den Opstig an d'BGL Ligue, um Enn vun der Saison 2008/09 goung et awer rëm zeréck an d'Éierepromotioun.
CS Uewerkuer
Den CS Uewerkuer (offiziell: Cercle Sportif Oberkorn) ass e Foussballclub zu Uewerkuer, deen am Joer 1930 gegrënnt gouf.
Olivier Giroud
Hien huet a senger Carrière ënner anerem fir Grenoble Foot 38 (2005–08), FC Tours (2008–10) a HSC Montpellier (2010–12) gespillt, an zanter 2012 fir den Arsenal FC. ,
(34) Circe
Den Himmelskierper gouf no der Kirke, der Zauberin aus der Odyssee genannt
Provënz Cabinda
Prekolonial Zäit
Déi éischt Portugise sinn an der Mëtt vum 15. Joerhonnert an der Géigend ukomm. Eng Hypothees iwwer den Ursprong vum Numm Cabinda ass, datt si deemools op e Mafouk oder Mafuka gestouss sinn, e Beamte vum Kinnekräich Ngoyo, dee Binda geheescht huet. D'Portugisen hunn eventuell den Numm Mafuka Binda benotzt, an doraus ass du Cabinda entstanen. Eng aner Hypothees ass, datt den Numm aus dem Kikongo, respektiv dem Kimbundu kënnt a sech aus dem Prefix "ka" an dem Substantiv "Mbinda" zesummesetzt, woumat een e Waasserbehälter, oder an engem méi wäite Sënn och eng Bucht bezeechne kann. Déi fréist schrëftlech Iwwerliwwerung vum Numm datéiert aus dem Joer 1590, wéi den Andrew Battel, en Englänner a portugisesche Prisonéier, d'Plaz Cabenda nennt.
Adolphe Eberhard
Säi Liewen
No engem Studium op der École des beaux-arts de Nancy wou hien am Juli 1929 seng Maîtrise de dessin gemaacht huet, gouf hien 1937 Zeecheprofesser an der Handwierkerschoul an der Stad.
Boncourt (Aisne)
Boncourt ass eng Gemeng am franséischen Departement Aisne an der Regioun Hauts-de-France.
Jack Palance
Bedeitend US-amerikanesch Filmer mam Palance sinn de Western: Shane (1953) vum George Stevens, de Film noir The Big Knife (1955) vum Robert Aldrich, de Krichsfilm Attack (1956) och vum Robert Aldrich an de Western The Professionals (1966) vum Richard Brooks. An Europa huet hien a ville Genrefilmer wéi dem historeschen Abenteuerfilm I mongoli (1961) vum André De Toth a Leopoldo Savona, dem Italowestern Il mercenario (1968) vum Sergio Corbucci, dem Abenteuerfilm Africa Express (1976) vum Michele Lupo an dem Erotikfilm Marquis de Sade: Justine (1969) vum Jess Franco matgespillt. Seng wichtegst europäesch Filmer sinn Le mépris (1963) vum Jean-Luc Godard an Out of Rosenheim (1987) vum: Percy Adlon.
C. Thomas Howell
De Christopher Thomas Howell, gebuer de 7. Dezember 1966 zu Los Angeles a Kalifornien, ass en US-amerikanesche Schauspiller.
Wolfgang Preiss
De Wolfgang Preiss huet a méi wéi 150 Filmer matgespillt.
Roger Kahane
De Roger Kahane, gebuer den 20. September 1932 zu Bois-Colombes a gestuerwen den 30. Juni 2013 zu Ivry-sur-Seine, war e franséische Filmregisseur an Dréibuchauteur.
(832) Karin
Den (832) Karin ass en Asteroid vun der Haaptceinture. Den Asteroid gouf den 20. September 1916 vum däitschen Astronom Max Wolf zu Heidelberg entdeckt.
Et ass de wichtegste Member aus der Karin-Grupp déi no him genannt ass an déi eng jonk Asteroidegrupp asss. Et gëtt ugeholl datt se bei enger Kollisioun virun nëmme 5,8 Millioune Joer entstanen ass. .
Method Man
Carrière
Duerno ass de Method Man mam Jay-Z, mam Redman, mam Ja Rule a mam DMX op Tour gaangen an huet mam Redman de Party-Album Blackout! opgeholl. Wéinst deem sengem Erfolleg sinn déi zwéin dunn zesummen a Filmer (z. B. How High) an op der Televisioun opgetrueden. Sou ware si d'Stare vun der kuerzlieweger Sitcom Method & Red. Och haut gi si wéinst deene Filmer nach mat Marihuanakonsum a Verbindung bruecht.
No de weidere Wu-Tang-Clan-Placken The W (2000) an Iron Flag (2001) huet de Method Man 2004 mat sengem drëtten Album Tical 0: The Prequel zwar e weidere kommerziellen Hit gefeiert, besonnensch wéinst dem Succès vun der Partysingle What's Happenin mam Busta Rhymes. Vill Kritiker hunn awer fonnt, datt d'Lidder sech nëmmen nach géife wéi generesche Party-Rap unhéieren an datt dem Method Man seng Musek ze vill Mainstream gi wier. , Dowéinst huet hien entscheet, sech fir säin nächst Wierk 4:21: The Day After (2006) nees zeréck op seng Hip-Hop-Wuerzelen ze besënnen, wat d'Kritiker an d'Fans gutt fonnt hunn, mä kommerziell net sou gutt ukomm ass. Et gouf keng Single ausgekoppelt a kee Museksvideo gedréint, mä dofir huet de Method Man op enger Welttournée Promo fir den Album gemaach.
Montmartre
Dat bekanntst Bauwierk ass d'Basilique du Sacré-Cœur, uewen op der Butte.
Interstellaart Äis
Zesummesetzung
Am September 2012 hunn NASA-Wëssenschaftler matgedeelt, datt polyzyklesch aromatesch Kuelewaasserstoffer (PAK), déi de Bedéngunge vum interstellare Medium ausgesat sinn, duerch Hydréierung, Oxygenéierung an Hydroxyléierung a komplex organesch Stoffer ëmgewandelt ginn. Dat ass e Schrëtt op dem Wee zu Aminosaier an Nukleotiden, déi d'Grondstoffer vu Proteinnen resp. DNA duerstellen. Duerch dës Transformatiounen verléieren d'PAKs hir spektroskopesch Signatur. Dat kéint e Gronn dofir sinn, datt et kee PAK-Nowäis an interstellare Äiskäre gëtt, besonnesch a de baussenzege Regiounen vu kalen, dichte Wolleken oder den ieweschte molekulare Schichten protoplanetare Scheiwen.
OTS 44
De Radius ass net genee bekannt, gëtt awer op ongeféier 23–57% vum Sonneradius geschat.
Richard Anconina
Bedeitend Filmer an deenen hie matgespillt huet sinn Le choix des armes (1981) vum Alain Corneau an Tchao pantin (1983) vum Claude Berri.
Kongress vun de Vereenegte Staaten
De Kongress vun de Vereenegte Staaten (eng.: United States Congress) ass dat legislatiivt Organ vun den USA. E bestëmmt d'Gesetzer um Niveau vun der Federatioun. En ass zu Washington D.C. a besteet aus zwou Chamberen: dem Representantenhaus an dem Senat.
Den éischte Kongress war vu 1789 bis 1791.
Funktioun
D'amerikanesch Verfassung gëtt eleng dem Kongress d'Muecht, Gesetzer ze stëmmen. Allenzwou Chambere kënne Gesetzesvirschléi maachen, doriwwer debattéieren an doriwwer ofstëmmen, mä e Gesetzesvirschlag gëtt nëmmen zum Gesetz wann déi zwou Chamberen sech eens sinn an et vum President ënnerschriwwe gouf.
Hoergäns
D'Hoergäns, och nach Huergäns oder Krukert (Grus grus), ass e Vugel aus der Famill vun de Gruidae. D'Aart gehéiert also net zu de Gänsen (Anseridae).
D'Hoergänse liewe vum Fréijoer bis an den Hierscht an de Fiichtgebidder an an de Mouere vu Skandinavien, Osteuropa an och groussen Deeler vu Sibirien. Si friesse Planzen a kleng Déieren. D'Zuel vun de Bruttkoppelen huet zanter dem Ufank vun den 1990er Joren zougeholl, soudatt d'Aart haut net a Gefor ass. 2003 gouf de Bestand op ronn 360.000 Exemplare geschat.
Ollastra
Se huet 1.240 Awunner (Stand: November 2015) an eng Fläch vun zirka 21 km².
Hoergäns
Fluch
D'Hoergäns kann eng Fluchvitess vu 40 bis 80 Kilometer an der Stonn, bei gënschtegem Wand souguer bis 100 km erreechen. Hir Fluchhéicht iwwer dem Flaachland läit tëscht 200 a 1.500 Meter. Fir iwwer d'Bierger ze kommen z. B. an de Pyrenäen, fléie s'op 4.000 Meter an am Himalaya souguer alt bis op 10.000 Meter.
Migratioun
Hoergänse si sougenannt partiell Migranten, d. h. ënner hinne gëtt et Populatiounen déi migréieren an anerer déi op der Plaz bleiwen. D'sedentär Charakteristik fënnt e bei Hoergänsen an der Tierkei an an Däitschland wou se net wäit vun hire Bruttplazen ewech iwwerwanteren. Déi aner Populatiounen deplacéiere sech op méi groussen Distanzen tëscht de Bruttgebidder an de Wanterplazen, ouni awer de Kontinent ze verloosse mat Ausnam vun e puer honnert Vullen déi vu Gibraltar aus nach weider a Marokko fléien. Well d'Migratioun vun de Vullen eng Upassung un d'Klimabedéngungen ass, hunn d'Fluchroute mat der Zäit geännert. Déi Routen déi mer haut kennen, sinn no der Würmzäit entstanen. Sou kann ee soen datt déi Routen, wéi d'Gletschere sech zeréckgezunn hunn, Kolonisatiounsstrecken no Norde waren, fir do wärend der waarmer Joreszäit vun der Onmass Fudder ze profitéieren, dat et déi Zäit do gouf. D'Hoergäns migréiert net wéi aner Vullen op enger breeder Front no Süden oder no Norden, mä se flitt a relativ schmuele Couloiren, vun deenen et der just aacht gëtt. Se mécht och keng grouss Etappen a flitt meeschtens am Dag. Nuetsflich sinn zwar net rar an a verschiddene Jore souguer dominant.
C/2006 P1 (McNaught)
Observatiounsbedéngungen
Op der Nordhallefkugel vun der Äerd waren déi bescht Siichtbedéngungen an der Woch virum Perihel. De Koméit konnt an der Owes- wéi och an der Mueresdämmerung observéiert ginn. Bis den 13. Januar war hien a Mëtteleuropa nach mat bloussem A an der Owesdämmerung ze gesinn. Well de Koméit dann südlech vun der Sonn stoung, goung de Koméit fir den Observer op der Nordhallefkugel scho virun der Sonn ënner an eréischt no der Sonn op. Doduerch waren Observatiounen um Owes- oder Muereshimmel net méi méiglech. Den 13. Januar konnt de Koméit a Mëtteleuropa mat bloussem A um Daghimmel gesi ginn. Duerno konnt de Koméit op der Nordhallefkugel net méi gesi ginn, well hien ze wäit südlech stoung. De Schwäif gouf nom Perihel sou laang, datt een d'Schwäifstrukturen och nach den 20. Januar a Mëtteleuropa konnt gesinn.
Kierch Elleng
De Patréiner vun der Kierch ass den hellege Lambert, deem säi Fest den 18. September gefeiert gëtt.
Klacken
Déi zweet Klack (Lambertusklack) aus dem Joer 1874 ass 1940 gerass. 1946 ass an der Schwäiz zu Aarau vun der Klackegéisserei H. Ruetschi eng nei Klack gegoss ginn. Den 1. Januar 1947 ass déi nei Klack vum Deche Bernard Ries vu Réimech ageweit ginn.
2003 koumen 2 nei Klacken vun der Klackegéisserei Hermann Schmitt vu Brockscheid an der Äifel an den Tuerm.
Pierre Clémenti
De Pierre Clémenti, gebuer den 28. September 1942 zu Paräis an och do gestuerwen de 27. Dezember 1999, war e franséische Schauspiller, Filmregisseur an Dréibuchauteur.
Gehaansfénkelcher
Klenge Gehaansfénkelchen
De Klenge Gehaansfénkelchen (Lamprohiza splendidula Linnaeus, 1767) gëtt 8 bis 10 Millimeter grouss. Am Géigesaz zu de Männercher kënnen d'Weibercher net fléien. Alle béid awer, a souguer d'Larven an och d'Eeër, kënne liichten. D'Liichte vun de Männercher ass net permanent, wärend d'Weibercher dauerhaft liichten. Charakteristesch fir dës Aart sinn déi zwou transparent Plazen um Kapp.
Gammablëtz
D'Bezeechnung "Gammablëtz" hat sech warscheinlech agebiergert, well d'Vela-Satellitte fir d'Detektioun vu Gammastralung vu Kärwaffenexplosioune geduecht an ausgerëscht waren. Elektromagnéitesch Stralung mat Photonenergien am keV-Beräich a méi héich, gëtt dacks allgemeng als Gammastralung bezeechent, wann hir Quell an Entwécklung net bekannt ass. Et handelt sech bei Gammablëtzer am enke kärphysikalesche Sënn net ëm eng Gammastralung.
Westdäitschland
Dës huet sech virun 1990 zesummegesat aus de Bundeslänner Schleswig-Holstein, Hamburg, Bremen an Niedersachsen, Nordrhein-Westfalen, Hessen, Rheinland-Pfalz, dem Saarland (no sengem Bäitrëtt 1957), Baden-Württemberg a Bayern. Baden, Württemberg-Baden a Württemberg-Hohenzollern haten 1952 zu Baden-Württemberg fusionéiert. 1990 sinn d'Länner aus der DDR duerch den Däitschen Eenegungstraité der Bundesrepublik bäigetrueden, an d'DDR gouf opgeléist.
Zënterhir gouf dacks, besonnesch an engem sozio-ekonomesche Kontext, vum virege Westdäitschland als den "ale" Bundeslänner geschwat, wann et drëm goung, Ënnerscheeder zu deenen aus der fréierer DDR ("den neie Bundeslänner") ze definéieren; mä dëse Gebrauch ass, 25 Joer no der Erëmvereenegung, lues a lues am Verschwannen.
Suborbitale Raumfluch
D'Missiounsprofil vu meteorologesche Rakéiten, Héichtefuerschungsrakéiten a militäresche Rakéiten entsprécht och deene vun suborbitale Flich.
Gammablëtz
Dauer
Gammablëtzer daueren nëmmen en ettlech Sekonne bis maximal e puer Minutten; déi eenzeg bekannten Ausname sinn: GRB 060218, mat enger Dauer vun 33 Minutten a GRB 110328A (Sw 1644+57), deen eng Rekorddauer vun e puer Wochen hat.
Spektrum
De geneeë phenomeenologesche Modell fir de kontinuéierleche Spektrum ass:
Méigleche Mechanismus
Den direkte Schued duerch e Gammablëtz, deen op d'Äerd geriicht ass, wier no de Resultater vun enger Studie begrenzt, well Gammablëtzer meeschtens nëmme kuerz sinn an e groussen Deel vun de Gammastralen den Äerdbuedem net erreecht. D'Stralung gëtt nämlech an der Atmosphär absorbéiert, woubäi ënner anerem Stéckoxid entsteet. Och wier déi vum Gammablëtz ofgedréiten Äerdsäit vum Gammablëtz net direkt betraff, well d'Gammastralung de Planéit net duerchdrénge kann. En zimmlech noe Gammablëtz mécht awer sou vill Stéckoxid an der Atmosphär, datt d'Ozonschicht schwéier geschiedegt géif ginn. Dat kéint och déi net betraffen Aerdsäit staark beaflossen.
Philippe vun der Belsch
Bis zu senger Kréinung als Kinnek huet hien eng sëllegen offiziell Aufgabe vu sengem Papp iwwerholl, ë. a. Wirtschaftsmissiounen an d'Ausland.
Paul Ulveling (Musekolog)
Krichsjoren
Dem Paul Ulveling säi Studium am Stater Kolléisch goufen duerch d'Invasioun vum Land duerch Nazidäitschland ënnerbrach.
Museks- a Konschtstudien
Um Conservatoire royal de Bruxelles huet hien du Museksanalys a Museksgeschicht studéiert, wou hien 1951 mat engem Éischte Präis ofgeschloss huet.
Berufflech Carrière
1951 gouf de Paul Ulveling am ‚‘Service musical‘‘ bei RTL, ënner de Leedung vum Henri Pensis ugestallt, wou hien ë. a. responsabel war fir d'Realisatioun vun de Sinfonie-Concerten.
Loll Weber
De Loll Weber ass Mataarbechter ë. a. vum Luxemburger Wort, vun nos cahiers a vum radio 100,7.
Bucy-lès-Pierrepont
Bucy-lès-Pierrepont ass eng Gemeng am franséischen Departement Aisne an der Regioun Hauts-de-France.
Roger Klein
De Roger Klein, ass e lëtzebuergesche Politiker (LSAP).
Very Large Array
Opbau
De VLA ass och de Kontrollzentrum fir de Very Long Baseline Array (VLBA), e Very Long Baseline Interferometry-Array mat zéng 25-Meter-Teleskopen déi tëscht Hawaii am Westen an de Joffereninselen am Osten opgeriicht sinn. Et ass dat gréisst astronomescht Instrument op der Äerd.
Fir d'Wellelängt λ vu 25 mm (12 GHz) steet eng Basislängt B vu ronn 8000 km zur Verfügung, vun Hawaii bis zu de Joffereninselen. Déi domat erreechbar Wénkelopléisung δ huet zirka 0,6 Milli-Bousekonnen (mat δ ~ λ/B * 180/pi * 60 * 60 a Bousekonnen). Géif déi Opléisung am optesche Beräich bestoen, kéint een um Mound Detailer vun engem Meter erkennen.
Claude Halsdorf
Hie gouf bei de Chamberwale vum 12. Juni 1994 als Deputéierten an d'Chamber gewielt an ass dat bis 1999 bliwwen.
Haaptsäit/WDS/September
Op dëser Säit stinn d'Schabloune vum Mount September.
Dir kënnt Ännerunge maachen, andeems der op den Datum klickt, an dann op "Änneren".
Sichenhaff
„Val des Bons-Malades“ ass awer och den offiziellen Numm vun der Strooss déi vum Kierfecht um Sichenhaff erop op de Kierchbierg féiert.
Fliederchersdag
Den drëtte Sonndeg no Ouschtere gëtt um Sichenhaff de „Fliederchersdag“ gefeiert. Den Interesseveräin Pafendall-Sichenhaff, deen d'Feier organiséiert, verdeelt den Dag virdrun, um Samschdeg, no enger Mass an der Kapell um Kierfecht, Eeërfliedercher un d'Leit.
Rune Grønn
Haut schafft hie fir Universal Music an Norwegen a geréiert Turbonegro hiren eegene Musekslabel Scandinavian Leather Recordings.
Hulsonniaux
Um Plateau vun Hulsonniaux gëtt haaptsächlech Landwirtschaft bedriwwen. Fréier gouf et do 103 kleng Bauerebetriber.
Karl Kohn
De Karl Kohn, gebuer den 31. Mäerz 1867 zu Gréiwemaacher an do gestuerwen de 14. Abrëll 1897 war e lëtzebuergesche Literat.
Engels
Et ass och de Familljennumm vun ë. a. dëse Leit:
José Giovanni
De José Giovanni, gebuer als Joseph Damiani den 22. Juni 1923 zu Paräis a gestuerwen de 24. Abrëll 2004 zu Lausanne, war e franséisch-Schwäizer Auteur, Filmregisseur an Déibuchauteur.
De Giovanni huet eng 19 Kinos- an TV-Filmer als Regisseur realiséiert an huet fir iwwer 20 Filmer d'Dréibuch geschriwwen.
Manfred R. Köhler
De Manfred R. Köhler, gebuer den 8. Mäerz 1927 zu Freiberg a gestuerwen am September 1991, war en däitschen Dréibuchauteur a Filmregisseur.
Bud Spencer
Bekannt gouf e virun allem ënner sengem Pseudonym Bud Spencer, als Komikerduo zesumme mam Terence Hill, an enger ganzer Rëtsch vun Abenteuer- a Westernkaméidisfilmer mat opwänneg inszenéierte Kläppereien an den 1970er an 1980er Joren, ma och a méi seriéisen Italowestern.
Crozier (Moundkrater)
De Krater gouf 1935 vun der I.A.U. nom brittesche Polarfuerscher Francis Crozier (1796–1848) genannt.
Kompositioun (Mathematik)
Als Kompositioun bezeechent een an der Mathematik d'Hannereneenausféiere vu Funktiounen. Domat ass gemengt, datt een op een Element fir d'éischt déi eng Funktioun uwennt an dann op d'Resultat dovunner déi aner Funktioun nach uwennt. D'Kompositioun vu Funktioune gëtt meeschtens mam Zeechen \circ notéiert.
Wrocław
Geschicht
Am Ufank vum 10. Joerhonnert huet de béimesche Fürst Vratislav I. d'Buerg eruewert an ausgebaut. Den Numm "Wortizlawa" gëtt ëm 900 eng éischt Kéier ernimmt, a bedeit "slawesche Maart".
Kultur
Vun tschecheschen, däitschen, jiddeschen, a polneschen Aflëss markéiert, huet Wrocław ee villfältege kulturelle Programm ze bidden. Vill Festivaller ginn all Joer do organiséiert:
Bertha von Suttner
D'Bertha Felicitas Sophie Freifrau von Suttner (Baronne Bertha von Suttner), gebuer als Gräfin Kinsky von Wchinitz und Tettau den 9. Juni 1843 zu Prag a gestuerwen den 21. Juni 1914 zu Wien, war eng éisträichesch Schrëftstellerin, Pazifistin, an déi éischt Fra, déi de Friddensnobelpräis kritt huet (an déi zweet, déi iergendeen Nobelpräis krut).
Grand Prix de Villers-Cotterêts 2004
De '''7. Grand Prix de Villers-Cotterêts''' gouf den 31. Mee 2004 gefuer.
Lëtzebuerger Nationalitéit
Et muss een:
Waasserstoffbrennen
De Prozess vun der Kärfusioun ka beim Waasserstoffbrennen op zwou Aart a Weisen oflafen, bei deenen op verschiddene Weeër jee véier Protonen, d'Atomkäre vum Waasserstoff, an engem Heliumkär 4He ëmgewandelt ginn:
E Proton huet eng Mass vun 1,007276 u, en Neutron vun 1,008665 u. Zesummen hunn also zwéi Protone an zwéi Neutrone am net gebonnenen Zoustand eng Mass vu 4,031882 u. En Heliumkär besteet aus jee zwéi gebonnene Protone an Neutrone an huet nëmmen eng Atommass vu 4,002602 u; et feelen 0,029280 u, also ongeféier 0,73 % vun der Mass. Dës als Masseschued genannt Massendifferenz gëtt bei der Fusioun als Energie fräigesat; pro Gramm entstanenem Helium sinn dat 657.461.112.381,746 J (kuerz: 6,5746•1011 J). Dës Energie entsprécht der Kärbannungsenergie vun de Kärbausteng (Nukleone) a berechent sech aus der Equivalenz vu Mass an Energie E = mc2.
Juno (Raumsond)
Si ass de 5. August 2011 gestart ginn an ass de 4. Juli 2016 beim Jupiter ukomm. D'Juno ass no New Horizons déi zweet Raumsond vum New-Frontiers-Programm vun der NASA. . Am Géigesaz zu fréiere Raumsonden, déi op de Planéit Jupiter geflu sinn, huet Juno keng nuklear Energieversuergung, mä generéiert den néidege Stroum duerch nei méi effizient a méi stralungsresistent Solarzellen. Den Asaz ass méiglech, well d'Sond op hirer polarer Ëmlafbunn ëmmer fräi Siicht op d'Sonn huet. Ausserdeem ass d'Sond op dëser Bunn ëmmer baussenzeg vun der staarker Stralungsceinture vum Jupiter.
Fluchstreck
Fir déi méi reng Justéierung goufen zwou weider Bunnkorrekture gemaach. Déi eng war den 3. Februar an déi zweet den 31. Mee 2016.
Intelsat
Geschicht
Den Early Bird konnt 240 Telefonsgespréicher gläichzäiteg oder eng Televisiounssendung iwwerdroen. Ouni Undriff hat hien nëmmen 38 Kilogramm gewien. D'Sendeleeschtung war 40 Watt an d'Liewesdauer 1,5 Joer. Hien hat en Duerchmiesser vun 72 Zentimeter a war 59 Zentimeter laang.
2004 hat Intelsat eng Rei vu Satellitte fir den amerikanesche Maart (Telstar 5, 6, 7, 8 an 13) vun der kanadescher Entreprise Loral Skynet kaf. Déi goufen ënner dem Numm Intelsat Americas an d'Flott agereit.
Intelsat Satellittegeneratiounen
Zanter dem Start vun Intelsat-1 gouf d'Leeschtung vun den eenzele Generatioune vun den Intelsat Satellitte stänneg weider entwéckelt. En Iwwerbléck vun der Leeschtungsentwécklung bitt déi follgend Lëscht:
Grand Prix de Villers-Cotterêts 2002
Et war déi zéngt Kompetitioun vun der Coupe de France 2002 Se gouf vum Fransous Laurent Lefèvre gewonnen.
Aigremont
De Begrëff Aigremont bezeechent:
Lander
Iwwersiicht
Et gëtt tëscht haarder Landung a mëller Landung ënnerscheet. Bei der haarder Landung gi keng Moossname getraff, fir de Lander virum Opprall ze schützen (gouf an den éischte Jore praktizéiert) oder de Lander gëtt sou gebaut, datt et den Opschlag iwwerstoe kann, wann en an de Buedem andréngt (kuckt heizou Penetratoren).
Marisa Solinas
D'Marisa Solinas, gebuer als Anna Marisa Solinas den 30. Mee 1939 zu Genua a gestuerwen den 13. Februar 2019 zu Roum, war eng italieenesch Schauspillerin a Sängerin.
Lac du Der-Chantecoq
Weider hunn eng 45 Libellenaarten, 40 Mamendéier- an 20 Amphibienaarten do hire Liewensraum. Méi wéi 200 Planzenaarte goufe ronderëm de Séi festgestallt. Weiderhi gëtt et eng sëllege Fëschaarten am Waasser vum Séi, dee bei de Fëscher fir seng Kaarpe bekannt ass awer Hiechte vun iwwer engem Meter sinn och keng Raretéit grad sou wéi Welse vun iwwer annerhallwe Meter.
Paris Hilton
D'Paris Whitney Hilton, gebuer de 17. Februar 1981 zu New York City, ass als Model, Moudendesignerin, Schauspillerin a Sängerin aktiv. Si ass eng Urenkelin vum Conrad Hilton, dem Grënner vun Hilton Hotels & Resorts.
Amar Nath Sehgal
Den Amar Nath Sehgal, gebuer de 5. Februar 1922 am deemolege Campbellpur an Indien (duerno: Attock a Pakistan), gestuerwen de 27. Dezember 2007 zu New Delhi, war en indesche Moler, Sculpteur a Poet.
Hubert Meunier
Tëscht dem 7. Oktober 1978 am 1. Juni 1989 huet den Hubert Meunier 55-mol fir déi lëtzebuergesch Foussballnationalekipp gespillt.
Vun 1975 bis 1982 huet den Hubert Meunier fir de Progrès Nidderkuer gespillt. Duerno war hie bis 1985 bei der Jeunesse Esch an du vun 1985 bis 1990 beim Avenir Beggen. Seng lescht Saison 1990/1991 war hien nees beim Progrès Nidderkuer.
John Kerry
Carrière
Wärend senger Presidentschaftswalcampgne huet de Kerry de President George W. Bush fir de Krich am Irak accuséiert. Hien huet d'Wal schlussendlech mat nëmme 35 Stëmme manner am Electoral College wéi de Bush a säi Vizepresident Dick Cheney verluer. De Kerry ass zeréck an de Senat gaangen an 2007 de President vum Comité fir kleng Entreprisen an Entrepreneuriat ginn. Zwee Joer drop gouf hien de President vum Comité fir Aussepolitik. Den 1. Februar 2013 gouf hien den Nofollger vun der Hillary Clinton als Ausseminister vum President Barack Obama. Nom Enn vum Obama senger Administratioun den 20. Januar 2017 ass hien den 1. Februar duerch de Rex Tillerson ersat ginn.
Maurice Duverger
Hie war Professer op en ettlechen Universitéiten: Bordeaux (1940–1985), Poitiers (1942/1943), Paräis (1955–1985, Sorbonne 1971–1985), Wien (1965), Tel-Aviv (1979), Genf (1983–1986) an New York (1986).
Marc Trossen
De Marc Trossen, gebuer de 24. September 1949 an der Stad Lëtzebuerg, ass e pensionnéierte lëtzebuergesche Staatsbeamten.
Hien ass den Auteur vu Publikatiounen iwwer d'Lokalgeschicht vun enger Rëtsch vu lëtzebuergesche Gemengen a virun allem och iwwer d'Geschicht vun der Feierbekämpfung am Lëtzebuerger Land souwéi d'Lëtzebuerger am Zweete Weltkrich.
Provënz Huambo
Der Vollekszielung 2014 no hat si 1.896.147 Awunner, wat 7,8% vun der Gesamtbevëlkerung vun Angola waren.
Die dunkle Seite des Mondes
Die dunkle Seite des Mondes ass en däitsch-lëtzeburgesche Spillfilm aus dem Joer 2016 vum Stephan Rick, nom Bestseller-Roman mam nämmlechten Numm vum Martin Suter. Den Thriller koum de 14. Januar 2016 an Däitschland an d'Kinoen, an den 28. Januar 2016 zu Lëtzebuerg.
Ëm wat geet et am Film?
Den Urs Blank ass en Affekot am Ekonomiesberäich ouni Skrupelen. Wéi säi Geschäftspartner sech viru sengen Aen erschéisst, geréit säi Liewen aus der Bunn. Hie léiert d'Lucille kennen, déi hien dozou bréngt, halluzinogen Champignonen ze konsuméieren. Dëst bleift net ouni Suitten op seng Psyche; hie verléiert ewell all Hemmungen...
1 Night in Paris
Ëm wat geet et am Film?
E puer Zeene si spéider dacks parodéiert ginn, dorënner déi wärend där d'Paris Hilton op eemol d'Bett verléisst, fir bei hiren Handy ze goen dee schellt.
Triviales
Wéi d'Paris Hilton no der Verëffentlechung ausgesot huet, si hätt net gewosst wat se gemaach hätt wéi se gefilmt gouf, gouf se vum Rick Salomon verklot wéinst Diffamatioun. D'Hilton huet dunn de Salomon op Schuedensersaz verklot a krut eng Entschiedegung vu 400.000 US-Dollar an eng weider Bedeelegung un de Profitter zougesprach.
(104) Klymene
Den (104) Klymene ass en Asteroid aus der Haaptceinture.
Positiounswénkel
Berechnung
Déi genannt Verbindungslinne sinn ëmmer Grousskrees-Ofschnëtter vun der Himmelskugel. Betruecht een dat duerch Objet 1, Objet 2 an den Himmelsnordpol gezeechent sphärescht Dräieck, sou léisst sech mat Hëllef vu Formele aus der sphärescher Trigonometrie eng Formel fir den an Objet 1 uleienden Dräieckswénkel ofleeden.
Uwendungen
De Positiounswénkel hëlleft bei der Beschreiwung vun der relativer Lag vun zwéin Objeten oder vu Beweegungsrichtungen um Stärenhimmel a gëtt virun allem fir follgend Date gebraucht:
Florin Cîțu
Den Cîțu huet op der Iowa State University Makroekonomie an international Ekonomieswëssenschaften studéiert an dës Studie mat engem Master ofgeschloss. Dono huet hie bis 2003 bei der Reserve Bank of New Zealand geschafft a vun du bis 2005 bei der Europäescher Investitiounsbank. E gouf da Chefekonom a méi spéit Chef vum Secteur Finanzmäert bei der ING-DiBa Bank zu Bukarest.
Alvin Rakoff
Den Alvin Rakoff, gebuer de 6. Februar 1927 zu Toronto ass e kanadesche Filmregisseur a Filmproduzent.
Raoul Coutard
De Coutard huet als Direkter vun der Fotografie fir Filmer vu bekannte Filmregisseure wéi Jean-Luc Godard, François Truffaut, Jacques Demy a Jacques Rivette geschafft.
Éditions mediArt
Éditions mediArt ass e lëtzebuergesche Verlag, dee sech op Publikatiounen iwwer Konscht oder Kënschtler spezialiséiert huet. Bedriwwe gëtt de Verlag vun der Agentur fir Kulturfërderung mediArt s.à r.l., déi den 12. Mäerz 2004 gegrënnt gouf a säi Sëtz an der Stad Lëtzebuerg huet.
Kamil Rychlicki
Hien huet beim VC Stroossen gespillt an dono beim Noliko Maaseik (an der Belsch). Zanter 2018 spillt hien an Italien: Vun 2018 bis 2019 bei Bunge Ravenna, zanterhier bei Cucine Lube Civitanova.
Madeleine Albright
D'Madeleine Albright, gebuer als Marie Jana Korbelová de 15. Mee 1937 zu Prag a gestuerwen den 23. Mäerz 2022, war eng US-amerikanesch Politikerin (Demokratesch Partei). Si war vun 1993 bis 1997 Botschafterin vun den USA bei de Vereenten Natiounen a vun 1997 bis 2001 déi éischt weiblech Ausseministesch an der Geschicht vun de Vereenegte Staaten.
Liewen
D'Korbel huet 1959 en Ofschloss am Massachusetts gemaach an dunn de Joseph Albright bestuet, deem senger Famill e puer Zeitunge gehéiert hunn. No engem Masterofschloss op der Columbia University zu New York huet si ënner anerem am Senateur Edmund Muskie senger Campagne fir d'Presidentschaftskandidatur vun den Demokrate geschafft a spéider als dem Muskie seng legislativ Assistentin. 1976 krut si en Doktertitel op der Columbia University an huet fir dem President Jimmy Carter säi Beroder fir national Sécherheet geschafft.
2012 krut d'Madeleine Albright vum President Barack Obama d'Presidential Medal of Freedom, eng vun den zwou héchsten zivillen Auszeechnunge vun den USA.
Monument aux morts Iechternach
D'Iechternacher Monument aux morts, dat un d'Affer vum Zweete Weltkrich erënnert, steet nieft dem Hihof (rue du Pont) um Fouss vun der Parkierch Péitrus a Paulus.
Hadrian
Den Hadrian (Publius Aelius Hadrianus, Titulatur als Keeser: Imperator Caesar Traianus Hadrianus Augustus), gebuer de 24. Januar 76 zu Italica, no beim haitege Sevilla oder zu Rom, a gestuerwen den 10. Juli 138 zu Baiae, war de ­ véierzéngte réimesche Keeser.
Äerdachs
Prezessioun vun der Äerdachs
D'Prezessioun bewierkt a 25.800 Joer een Ëmlaf vun der Äerdachs op engem Kegelmantel ëm den Ekliptikpol. De Kegel huet en hallwen Ëffnungswénkel vun 23,44° (Ekliptikschréi), de luese Prezessiounszyklus gëtt och Platonescht Joer genannt. D'Astronomen an d'Geodete bezéien dësen Zyklus a Form vun enger Verännrung vun den Himmelskoordinaten, där hiren Urspronk lues duerch d'Stärebiller vum Déierekrees wandert. Zanter der Antiquitéit huet e sech vum Sagittarius (Widder) an d'Pisces (Fësch) verlagert, an an 13.000 Joer steet net méi de Polarstär iwwer dem Nordpol, mä den helle Stär Vega.
Domléger-Longvillers
Domléger-Longvillers ass eng franséisch Gemeng am Departement Somme an der Regioun Hauts-de-France.
Äerdachs
Verlagerung am Äerdkierper
Ännerunge vun der Äerdrotatiounsachs beaflossen – genee wéi déi vun der Ekliptikschréi oder Formännerunge vun der Äerdëmlafbunn (Exzentrizitéit) ëm d'Sonn – déi vun der Äerd absorbéiert Sonnestralung an hir geographesch Verdeelung. Domat sinn Aflëss op de Verlaf vun de Joreszäiten an op dat weltwäit Klima méiglech, wat zu der Ausléisung oder Verstäerkung vu Waarm- oder Äiszäite bäidroe kann (vgl. Milanković-Zyklen).
Dead Mall
Verschidden doudeg Akafszentre kënne fir aner Zwecker ëmfunktionéiert ginn, zum Beispill als Bibliothéik, Büroen oder Raim fir Konscht oder Kënschtler.
Henri Jegen
Ee vum Henri Jegen senge Jongen ass de Christian Jegen, deen ënner dem Kënschtlernumm LaKroix als Museker bekannt ass.
Ben Jungers
De Ben Jungers ass e lëtzebuergeschen Handballspiller op der Golkipp-Positioun.
John Wayne
Archetypesch fir dee Genre kënne seng Rollen a Stagecoach (1939), Red River (1948), The Searchers (1956) oder Rio Bravo (1959) ugesi ginn. Hien huet awer och dacks a Krichs- oder Abenteuerfilmer matgespillt.
(35) Leukothea
Den (35) Leukothea ass en Asteroid vun der Haaptceinture.
Timm Thaler oder das verkaufte Lachen (Film)
Wourëms geet et am Film?
Datt dat eng glécklech Zäit war gëtt dem Timm eréischt bewosst, wéi säi Papp sech nees bestit, a sech séier weist datt souwuel seng Stéimamm wéi säi Stéibrudder net déi léifst sinn, a säi Papp kuerz drop en plus nach bei engem Accident op engem Schantje stierft an him net méi zur Säit stoe kann. Vun nostalgesche Gefiller gedriwwe geet den Timm nach eng Kéier an den Hippodrom, wou en dem Baron Lefuet ("Teufel" vun hannen no vir gelies) begéint. Dee kënnt him iwwer déi nächst Wochen ëmmer méi no a keeft him schliisslech per Kontrakt säi Laachen of, géint d'Fäegkeet all Wett déi en ofschléisst ze gewannen.
Patrick Morocutti
De Patrick Morocutti, gebuer den 19. Februar 1968 an der Stad Lëtzebuerg, ass e fréiere lëtzebuergesche Foussballspiller.
Vun 1986 bis 1994 huet hie fir d'Union Lëtzebuerg gespillt, duerno huet hie vun 1994 bis 2000 bei der Jeunesse Esch gespillt. An der Saison 2000/2001 huet hien erëm fir d'Union Lëtzebuerg gespillt.
Neufchâtel-sur-Aisne
Neufchâtel-sur-Aisne ass eng Gemeng am franséischen Departement Aisne an der Regioun Hauts-de-France.
Nascht
En Nascht ass e Bau, dee vu verschiddenen Déierenaarte gebaut gëtt, fir dran ze schlofen, ze wunnen an ze bréien.
Provënz Uíge
Se huet eng Fläch vu ronn 58.698 km².
Azoren
Inselen
Déi 9 gréisst Insele ginn an dräi Gruppe gedeelt:
Roubaix
D'Stad ass haut bekannt als Arrivée vun der Vëloscourse Classique Paris - Roubaix. Et gëtt do och Héichschoulen, Universitéiten, Institutiounen a wichteg Kulturariichtungen, wéi d'Nationalarchive vun der Aarbechtswelt, de Konscht- an Industriemusée an den Textilmusée.
Bevëlkerung
D'Awunner vu Roubaix ginn op Franséisch Roubaisiens an op Däitsch Roubaiser oder Roubaixer genannt, heiansdo och Roubégnos op Picardesch.
Vhils
Zënterhier huet hien a ville Stied op der Welt geschafft oder ausgestallt, dorënner Moskau, New York, Los Angeles, Grottaglie, Shanghai, Bogota a Rio de Janeiro. Och zu Lëtzebuerg ass an der Fräihandelszon um Findel e Wierk vun him ze gesinn.
2012 hat hien e Wandbild op eng Fassad zu Déifferdeng gemaach.
Gemeng Duelem
Mëttelalter an Neizäit
Wéi 1795 di franséisch Revolutiounstruppen an d'Herzogtum Lëtzebuerg ageréckt sinn, ass dat als Département des Forêts u Frankräich ugegliddert ginn. Aus der Meierei Duelem gouf d'Commune de Dalheim an den Nicolas Amma gouf hiren éischte Buergermeeschter. 1797 gouf de Code Civil op Lëtzebuerg ugewant an domat déi al Strukture mat engem eenheetleche Recht ersat. Duelem war vun do u vu Réimech ofhängeg. Vun 1814 un, also nom Zesummebroch vum Napoleonesche Räich, gehéiert Duelem zum nei geschaafte Groussherzogtum Lëtzebuerg, ënner nidderlännescher Herrschaft.
Robert Schaack-Étienne
De Jurist Robert Schaack, deen tëscht 1958 an 1972 eng Rei Bicher iwwer d'lëtzebuergesch Sozialrecht publizéiert huet, war och bekannt als Schrëftsteller, Lyriker a Philosoph. Hie war Member vun der Section des sciences morales et politiques vum Institut grand-ducal.
Malandry
Malandry ass eng franséisch Gemeng an den Ardennen an der Regioun Grand Est am Dall vum Ruisseau de la Prêle en Niewefloss vun der Kuer.
Guy Marchand
Groussen Erfolleg hat hie vun 1991 bis 2003 an 39 Episoden als Privatdetektiv Nestor Burma an der TV-Serie Nestor Burma.
Wollef
Wëllef gläiche grondsätzlech engem groussen Haushond, just datt hiren Torso méi laang an d'Broscht méi héich ass. De Kapp ass relativ grouss, d'Stier breet, an d'Oueren éischter kuerz. De Schwanz ass buuschteg an ongeféier en Drëttel sou laang wéi de Kierper. D'Faarf vum Pelz variéiert; et gëtt wäiss, crèmefaarweg, donkel, gielzeg, roudelzeg, gro a schwaarz Wëllef. An den temperéierte Klimazone vun Europa ass déi dominant Faarf gro, méi am Norde gëtt d'Proportioun vun de schwaarzen a wäisse méi grouss. De Bauch, d'Been an d'Maul si méi hell wéi de Rescht vum Kierper. Och Gréisst a Gewiicht ass no de Géigende verschidden: an de Bëschgéigende vu Lettland, Wäissrussland, Alaska a Kanada kënne se vu Kapp bis Hënner bis zu 160 cm a vum Buedem bis un d'Schëller 80 cm grouss a bis zu 80 kg schwéier ginn. Am Viischten Orient an op der arabescher Hallefinsel gi se just bis zu 80 cm laang a ronn 20 kg schwéier. Déi mëtteleuropäesch Wëllef leien tëscht deenen zwéin Extremer.
De Wollef zu Lëtzebuerg
Am September 2017 huet eng DNA-Analys bestätegt, datt et ee Wollef war, deen e puer Woche virdrun aacht Schof tëscht Garnech an Holzem gerass hat. Dëse Wollef koum aus enger Populatioun, déi hir Verbreedung an den italieeneschen a franséischen Alpen huet an déi och schonn an de Vogesen, a Loutrengen an a Rheinland-Pfalz nogewise gouf. , Deemno war de Wollef no knapps 100 Joer erëm zu Lëtzebuerg ukomm. Am Februar 2018 konnt d'Presenz vun engem Wollef zu Furen nogewise ginn, an am Dezember 2018 méiglecherweis am Streech Käerch-Simmer. Enn Abrëll 2020 dann war et an der Géigend vun Nidderanwen, wou 3 Schof nogewisenermoosse vun engem Wollef gerass goufen. Dëse koum aus der mëtteleuropäescher Flaachlandpopulatioun, déi sech vu Polen hier iwwer Norddäitschland an d'Beneluxlänner verbreet huet. Domat konkretiséiert sech, dass sech zu Lëtzebuerg an a sengen Nopeschregiounen déi zwou Populatiounsgruppen aus dem Alperaum an aus dem mëtteleuropäesche Flaachland vereenegen. ,
Marsmeteorit
Fuerschungsgeschicht
Bei weideren Ënnersich un SNC-Meteoritte goufen och e puer Widderspréch entdeckt, beispillsweis Xenon-Isotopenheefegkeeten am SNC-Meteorit Chassigny. Dobäi loosse sech déi duerch Bäimësche vun Edelgasen aus anere Quellen, z. B. aus dem Mars-Kär, erklären. Als weidert Indiz fir en Urspronk vum Mars gëtt dacks och déi staark Ausriichtung vun nolfërmege Kristallen a verschiddenen SNC-Meteoritte genannt. D'Ausriichtung kann duerch d'Existenz vun engem staarke Gravitatiounsfeld vun engem Kierper mat enger Gréisst vun op d'mannst dem Äerdmound wärend der Erstarrung vum Meteorittematerial aus dem Urspronksmagma erkläert ginn. Allerdéngs kéinten z. B. och Konvektiounsstréim vum Magma eng Ausriichtung vun de Kristalle bewierken. E weidert staarkt Indiz fir d'Marsoftaamung gouf vun der Opportunity-Missioun geliwwert, wou e Bounce Rock genannte Steen entdeckt an ënnersicht gouf, deem seng cheemesch Zesummesetzung de basaltesche Shergottitten, speziell dem EETA79001, gläicht.
Jacques Maas
Formatioun a Carrière
Hien ass bestuet a wunnt zu Ueschdref.
Hiermont
Hiermont ass eng franséisch Gemeng am Departement Somme an der Regioun Hauts-de-France.
Achondrit
SNC-Grupp
Si musse vun engem relativ grousse Kierper stamen, méiglecherweis vum Mars.
Ureilitte
D'Ureilitte (genannt no Novo Urei, Russland) bestinn haaptsächlech aus Olivin a Pyroxen. Eng Eegenheet vun den Ureilitten ass eng kuelestoffräich, vun Oderen duerchzunne Matrix, déi Graphit, Diamant, Néckel-Eisen enthalen. D'Zwëscheraim sinn ausgefëllt mat Silikater. Cheemesch an isotopesch Ënnersich vun den Ureilitte féieren zu widersprëchleche Resultaten. Eng heterogen Verdeelung vun de Sauerstoffisotopen an en héijen Deel un Edelgasen an den Ureilitte schwätze géint wäitreechend Diffenrenzéierung vum Ureilitte-Mammekierper. Gläichzäiteg sinn Ureilitten awer ofgeräichert a siderophilen a lithophilen Elementer, wat op déi fraktionéiert Kristallisatioun vun enger basaltescher an enger metallescher Komponent hiweist. Bis elo existéiert keng allgemeng unerkannt Theorie iwwer d'Genesis an den Urspronk vun dëse Meteoritten.
David de Gea
Den David de Gea Quintana, gebuer de 7. November 1990 zu Madrid, ass e spuenesche Foussballspiller op der Golkipp-Positioun,.